Diari Oficial de la Generalitat Valenciana


Sumari del DOGV 430, del 19-09-1986 (1986/807205)

ORDRE de 28 de juliol de 1986, de la Conselleria de Cultura, Educació i Ciència, per la qual s'actualitzen els moduls de subvenció a Centres Docents Privats d'Educació General Bàsica.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   430

Data del DOGV
:   19-09-1986

Secció del DOGV
:   ALTRES DISPOSICIONS

Número del document
:   1986/807205


Data del document
:   28-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 28 de juliol de 1986, de la Conselleria de Cultura, Educació i Ciència, per la qual s'actualitzen els mòduls de subvenció a Centres Docents Privats d'Educació General Bàsica.  
La Llei Orgànica 8/1985 de 3 de juliol, Reguladora del Dret a l'Educació, desplegada pel Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, ha establert definitivament el règim de finançament de Centres Docents Privats amb fons públics.   
Això no obstant, fins a l'entrada en vigor del règim de concerts previst en el Títol IV de la Llei Orgànica 8/1985, i d'acord amb les previsions que efectua la disposició transitòria segona, cal mantenir per al curs 1985-86 el règim provisional de subvencions que s'ha estat aplicant des de la vigència de la Llei 14/1970, de 4 d'agost, General d'Educació i Finançament de la Reforma Educativa inclosa en les corresponents Ordres dictades per a cada curs escolar.   
L'Ordre de 16 de setembre de 1985 (DOGV de 14 d'octubre), disposa la continuïtat del règim provisional de subvencions a centres docents privats d'Educació General Bàsica durant el curs 1985-86 amb els tipus de subvenció i els mòduls previstos en l'Ordre de la Conselleria de 23 de maig de 1985 (DOGV d'11 de juliol), actualitzades per la de 12 de novembre de 1985 (DOGV de 30 de desembre), aprovats per la Llei 46/1985, de 27 de desembre, i una vegada aprovats els Pressupostos Generals de l'Estat per a 1986, l'increment de les quantitats consignades en els crèdits corresponents a les subvencions a centres privats d'Educació General Bàsica permet l'actualització dels mòduls vigents i el consegüent augment de les partides destinades a retribucions del professorat i a les despeses de funcionament.   
En virtud d'això,   
ORDENE:   
Primer  
Els Centres subvencionats durant el curs 1985-86 rebran pels diversos tipus i modalitats de subvenció les quanties establertes en els mòduls que figuren en l'Annex d'aquesta Ordre.   
Segon  
L'efectivitat del model serà d?1 de gener de 1986 o la posterior que s?assenyala en el respectiu conveni amb l'ensenyament privat.   
Fins que no s?aprova l'esmentat conveni se satisfaran les quantitats que actualment s'estan lliurant i s'acreditaran als Centres, a partir d'aquesta aprovació, les possibles diferències que tinguen dret a meritar.   
Tercer  
L?Administració no assumirà el pagament de les diferències cas que el Conveni fixàs quantitats superiors a les considerades en aquesta Ordre.   
Cas que el conveni estipulàs quantitats inferiors a les assenyalades en el model, només es faran efectives aquestes quantitats.   
Quart  
1. Els mòduls previstos en aquesta Ordre han estat fixats d'acord amb el desglossament que figura l'Annex II i s?haurà de realitzar l'aplicació i justificació dels diversos conceptes i partides d'acord amb les normes contingudes en l'Ordre d'aquesta Conselleria de 6 de juny de 1984 (DOGV de 16 de juliol).   
2. La reunió de la Comissió de Control de Subvencions serà convocada pel seu President en un termini no superior a quinze dies a partir de la recepció per part del Centre subvencionat del lliurament de les diferències econòmiques assenyalades en els mòduls d'aquesta Ordre l en aquesta es procedirà al control dels fons públics rebuts des de la darrera justificació efectuada; també en l'última reunió de la Comissió de Control de subvencions s'alçarà acta de la dissolució d'aquesta en estar assumides pel Consell Escolar del Centre les funcions de control econòmic del Centre tal com preveu l'apartat e) de l'article cinquanta-set de la Llei Orgànica 8/1985 i l'article quaranta del Reial Decret 2377/1985.   
Cinqué  
La Direcció General d'Educació Bàsica i Ensenyaments Especials adoptarà les mesures oportunes per tal de fer efectiu el pagament als centres dels mòduls que s'indiquen en aquesta Ordre.   
Sisé  
Aquesta Ordre entrarà en vigor el mateix dia que es publicarà al Diari Oficial de la Generalitat Valenciana.   
València, 28 de juliol de 1986.   
El Conseller de Cultura, Educació i Ciència,  
CEBRIA CISCAR I CASABAN  
Veure annex